Source: https://kuria-birosag.hu/hu/sajto/kuria-2018-ev-elso-teljes-ulese-darak-peter-gyakorlatban-kell-megmutatni-felkeszules
Timestamp: 2019-02-20 14:03:26+00:00

Document:
A Kúria 2018. év első Teljes Ülése – Darák Péter: A gyakorlatban kell megmutatni a felkészülés eredményét | K Ú R I A
A Kúria 2018. év első Teljes Ülése – Darák Péter: A gyakorlatban kell megmutatni a felkészülés eredményét
A 2018. év első Teljes Ülését tartotta meg a Kúria 2018. január 29-én a Kúria eredeti Kossuth téri épületében. Dr. Darák Péter, a legfőbb bírói fórum elnöke az elmúlt évet értékelve a “Felkészülés évének” nevezte a 2017. esztendőt. Az idei kihívásokról és feladatokról beszélve rámutatott, hogy 2018-ban a gyakorlatban kell megmutatnunk a felkészülés eredményét.
A Teljes Ülésen a Kúria 2018. évi joggyakorlat-elemző csoportok vezetői ismertették kutatási terveiket. Az idei joggyakorlat-elemző csoportok az alábbiak:
Jogági határvonalak az egyéni és közösségi igény érvényesítése terén – a magánélet védelme (B-P-K) dr. Márki Zoltán
Az országos büntetéskiszabási gyakorlat vizsgálata (B) dr. Katona Sándor
Ténybeli javítás jogerő után – perújítás a büntetőeljárásban (B) dr. Csák Zsolt
A migrációval összefüggő közigazgatási bírói gyakorlat (K) dr. Sperka Kálmán
A földforgalmi törvénnyel kapcsolatos perek gyakorlata (K-P)
dr. Madarász Anna
A kötelező pszichiátriai intézeti gyógykezelés elrendelésének gyakorlata dr. Kövesné dr. Kósa Zsuzsanna
A munkaviszonyhoz kapcsolódó egyes megállapodások: a versenytilalmi megállapodásra és a tanulmányi szerződésre vonatkozó munkajogi szabályok értelmezésével kapcsolatos bírói gyakorlat (M) dr. Mészárosné dr. Szabó Zsuzsanna
A munkáltató kártérítési felelőssége összegszerűségének kérdései(M) dr. Tallián Blanka
Az ünnepélyes rendezvényen a Kúria bírái előadást hallhattak Dr. Pödör Leától, “A jogelmélet főnixmadara: a joghézag” címmel.
A Teljes Ülésen dr. Darák Péter átadta a Kúria emlékérmeit is. A 2017. év bírája elismerést dr. Hajdu Edit a Közigazgatási-Munkaügyi Kollégiumának bírája, a tavalyi év tisztviselője oklevelet pedig dr. Höltzl Lipót, a Nemzetközi Kapcsolatok és Európai Jogi Iroda főosztályvezetője vehette át.
A Teljes Ülést követően a Kúria három kollégiumának együttes ülésén a bírák elfogadták Az ítéleti bizonyosság elméleti és gyakorlati kérdései témájú joggyakorlat elemző csoport összefoglaló véleményét.
Csák Zsolt - Ténybeli javítás jogerő után - perújítás a büntetőeljárásban
Katona Sándor - Az országos büntetéskiszabási gyakorlat vizsgálata
Kovács András Madarász Anna - A földforgalmi törvénnyel kapcsolatos perek gyakorlata
Kövesné Kósa Zsuzsanna - A kötelező pszichiátriai intézeti gyógykezelés elrendelésének gyakorlata
Márki Zoltán - Jogági határvonalak az egyéni és közösségi igény érvényesítése terén
Mészárosné Szabó Zsuzsanna - A munkaviszonyhoz kapcsolódó egyes megállapodások
Sperka Kálmán - A migrációval összefüggő közigazgatási bírói gyakorlat
Tallián Blanka - A munkáltató kártérítési felelőssége összegszerűségének kérdései
A témában megjelent hírek, tudósítások:
Az MTI híre az eseményről
A Magyar Hírlap írása
Az InfoRádió riportja az eseményről
A Híradó.hu tudósítása
A Jogászvilág beszámolója
Dr. Darák Péter a Kúria elnökének a 2018. január 29-i Teljes Ülését megnyitó beszéde:
Embedded video for A Kúria 2018. év első Teljes Ülése – Darák Péter: A gyakorlatban kell megmutatni a felkészülés eredményét

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria